సిల్క్ స్మిత పేరు వింటే చాలు ఈ నాటికీ ఆ నాటి అభిమానుల మదిలో వీణలు మోగుతాయి. అంతలా అలరించిన సిల్క్ స్మిత జయంతి. ఈ సందర్భంగా వెండితెరపై స్మిత పంచిన వెలుగులను గుర్తుచేసుకుందాం.దక్షిణాదిన ఎందరో ఐటమ్ గాళ్స్ ఉన్నా, వారెవరికీ రాని క్రేజ్ సిల్క్ స్మితకు లభించింది. అలాగని స్మిత ఆరితేరిన నాట్యతారేమీ కాదు. తనదైన వ్యక్తిత్వంతో ముందుకు సాగి, నాట్యతారలకు సైతం ఓ విలువ ఉంటుందని నిరూపించిన తార సిల్క్ స్మిత. అందుకే స్మిత అంటే ఈ నాటికీ ఎంతోమందికి అభిమానం, గౌరవం. అంతలేందే ఏక్తాకపూర్ సిల్క్ స్మిత జీవితాన్ని 'డర్టీ పిక్చర్'గా తెరకెక్కిస్తుందా?. దీనిని బట్టే చెప్పొచ్చు సిల్క్ స్మిత ప్రత్యేకత ఏంటో?.చిత్రసీమలో నిలదొక్కుకోవడానికి సిల్క్ ఎన్ని పాట్లు పడిందో ఆమెకు మాత్రమే తెలుసు. అయితే తనకంటూ ఓ స్థానం సంపాదించుకున్న తరువాత సిల్క్ కేవలం నాట్యతారగానే కాకుండా కొన్ని చిత్రాల్లో కీలక పాత్రలూ ధరించి మెప్పించింది. ఉన్ననాడు, లేనినాడు ఒకేలా సాగింది సిల్క్. ముక్కుసూటిగా పోయింది. అదే కొందరికి నచ్చలేదు. సిల్క్ తమ మాట వినడం లేదని ఆమెను కాలరాయాలనీ కొందరు ప్రయత్నించారు. అవేవీ పనిచేయలేదు. సిల్క్ స్మిత మాత్రం తనదైన పంథాలో పయనిస్తూ పసందైన పాటల్లో చిందులేసి కనువిందు చేసింది. సిల్క్ భౌతికంగా లేకపోయినా, ఆమె నర్తించిన పాటలతోనే అభిమానులు సంతృప్తి చెందుతున్నారు.
silk smita paeru vinte chaalu ee naatikii aa naati abhimaanula madilo veenalu mogutayi. antalaa alarinchina silk smita jayanti. ee sandarbhamgaa venditerapai smita panchina velugulanu gurtuchesukundam.dakshinaadina endaro itam galls unna, vaarevarikee raani crage silk smitaku labhinchindi. alaagani smita aaritherina naatyataaremii kaadu. tanadaina vyaktitvamto munduku saagi, naatyataaralaku saitam oo viluva untundani niroopinchina taara silk smita. anduke smita ante ee naatikii entomandiki abhimanam, gowravam. antalende ektakapur silk smita jeevitaanni 'durty picture'gaa terakekkistundaa?. deenini batte cheppochu silk smita pratyekata ento?.chitraseemalo niladokkukovadaaniki silk enni paatlu padindo aameku matrame telusu. ayithe tanakantu oo sthaanam sampaadinchukunna taruvaata silk kevalam naatyataaragaane kakunda konni chitraallo keelaka paatraluu dharinchi meppinchindi. unnanaadu, leninadu okela saagindi silk. mukkusuutigaa poyindi. adhe kondariki nachaledu. silk tama maata vinadam ledani aamenu kaalaraayaalanii kondaru prayatninchaaru. avevi panicheyaledu. silk smita maatram tanadaina panthaalo payanistuu pasandaina paatallo chindulesi kanuvindu chesindi. silk bhoutikamgaa lekapoyina, aame nartinchina paatalathone abhimaanulu santrupti chendutunnaru.